Роман-Герман укук системасы

Роман-Герман укук системасы – дүйнөнүн көп өлкөлөрүндө колдонулган негизги укук системасынын бири. Роман-Герман укук системасында укуктун башкы булагы катары мыйзам саналат. Роман-Герман укук системасы 16–19-кылымдарда Европада, Россияда да теориялык жактан кабыл алынгандан кийин Латын Америкасынын, Азия жана Африка өлкөлөрүнө тараган. Бул өлкөлөрдүн укук системасында роман-герман укугу жергиликтүү салттуу укук менен айкалышып кеткен: Жакынкы Чыгыш өлкөлөрүндө – мусулман укуктары, Японияда – салттуу этикалык укук нормалары, Израилде – Англия жана еврей диний укугу жана Африка өлкөлөрүндө – адат укугу ж. б. 
Категория:Юридикалык аталгылар жана түшүнүктөр
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9